cyanic-selkie/wikianc huggingface dataset:
Hildur Sommerfeldt
Liv og virke
Hildur Sommerfeldt kom i sent i 1840-årene til Leipzig, hvor hun studerte to år ved musikkonservatoriet som i 1843 var blitt opprettet av Felix Mendelsohn, med Mendelsohn og Mocheles som lærere. 26. juni 1848 assisterte hun ved en konsert cellisten Cipriano Romberg. 17. november samme år ga hun en egen konsert om pianist. Trolig er det her tale om hennes fremførelse av Mendelsohns G-mollkonsert i Bergen. I Bergen ga hun også undervisning i pianospill og sang. Det førstnevnte for 60 skilling i timen, sistnevnte for 48.
15. april 1849 ble hun ansatt som sanger ved Christiania Theater. Der debuterte hun 21. april 1849 i rollen som Zerlina i operaen Fra Diavolo. Desember samme år bekledte hun rollen som Carlo Broschi (Farinelli) i operetten Djævelens Part.
Hun lyktes imidlertid ikke med noe større gjennombrudd i Christiania, og reiste dermed tilbake til Leipzig for å studere videre. Hun oppga imidlertid sin videre karriere da hun ble gift. Hun bosatte seg da i Braunschweig.
Methionopsis
Methionopsis er en slekt av sommerfugler som tilhører familien smygere (Hesperiidae).
Utseende
Små til middelsstore (vingespenn gjerne 20-30 millimeter), brune smygere.
Levevis
De aller fleste har larver på gress eller andre enfrøbladete planter.
Utbredelse
Slekten er vidt utbredt i Mellom- og Sør-Amerika, fra Mexico i nord til Paraguay i sør.
Heerde
Heerde er en by og kommune i provinsen Gelderland i det østlige Nederland. Kommunen hadde 0 innbyggere i.
Politikk
Kommunestyret har 17 seter, som siden 2014 har blitt fordelt på følgende partier:
Sport
Kommunen har fem ikkeprofesjonelle fotballklubber: vv Heerde, SEH, WZC Wapenveld, vv Wapenveld og Vevo.
Østerrike under Vinter-OL 2022
Østerrike deltok under Vinter-OL 2022 i Beijing i Kina i perioden 4. til 20. februar 2022.
World Database on Protected Areas
World Database on Protected Areas (WDPA) er den mest omfattende globale databasen for vernede land- og havområder. WDPA er et felles prosjekt som drives av FNs miljøprogram og Verdens naturvernunion.
Verdenscupen i hurtigløp på skøyter – Langdistanse menn
Verdenscupen i hurtigløp på skøyter – Langdistanse menn er en av konkurranse-øvelsene som organiseres av International Skating Union. Den ble introdusert som en av de opprinnelige konkurranseøvelsene i verdenscupen i sesongen 1985/86.
Sammenlagttabell
Oppdatert etter sesongen 2021/22.
Løpere i kursiv er fortsatt aktive.
Ravnklo bru
Ravnklo bru er ei jernbane- og veibru over Ravnkloløpet i Trondheim. Den ble åpnet 1882 da den nye jernbanestrekingen på Trondhjem–Størenbanen mellom Heimdal og Brattøra ble tatt i bruk. Den består i dag av 8 jernbanespor og et veifelt på 5 m (Vestre Kanalkai) langs sørsiden.
Brua har en seilingshøyde på 4,9 meter og en seilingsbredde på 18 meter. Langs Ravnkloløpet under brua går også en forbindelsesvei mellom Fosenkaia og Brattørkaia.
Glassverksgata (Tønsberg)
Glassverksgata (1, 2-24) er en 300 meter lang gate på Vallø i Tønsberg kommune. Den starter ved Carl 15 gate. Gaten har fått sitt navn fra Vallø glassverk. Vallø kirke ligger i Glassverksgata 1.
Vitenskapsåret 1424
Vitenskapsåret 1424 er en oversikt over hendelser, fødte og avdøde personer med tilknytning til vitenskap i 1424.
Odontoderus
Odontoderus er en slekt av biller som hører til familien smellere (Elateridae).
Utseende
Små (ca. 5-8 millimeter), avlange, blanke, brunlige smellere. Antennene er trådformede, rundt halve kroppslengden. Hodet har påfallende, rundet utstående fasettøyne. Pornotum er rundet, nesten klokkeformet, med betydelig uttrukne bakhjørner. Dekkvingene er jevnbrede med dype punkstriper.
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Lite er kjent om denne slektens biologi, men de voksne er aktive nokså sent på høsten (september-oktober) og finnes ofte på trær.
Utbredelse
Slekten er utbredt fra Spania i vest til Kaukasus i øst. Artene er regnet som sjeldne
Saudi-Arabia under Vinter-OL 2022
Saudi-Arabia deltok under Vinter-OL 2022 i Beijing i Kina i perioden 4. til 20. februar 2022.
Mucia
Mucia er en slekt av sommerfugler som tilhører familien smygere (Hesperiidae).
Utenomrettslig stridende
En «utenomrettslig stridende» (på engelsk: Unlawful combatant) er en aktør som utfører krigshandling eller krigslignende handling i en væpnet konflikt uten å ha status som stridende part i henhold til de internasjonalt anerkjente «krigens regler». En slik aktør kan arresteres og straffeforfølges i henhold til sivilsamfunnets nasjonale straffelovgivning, og kan stilles for en nasjonal domstol. Samtidig vil de internasjonale strafferettslige konvensjoner og menneskerettskonvensjoner fortsatt gjelde.
Mucia
Utseende
Små til middelsstore (vingespenn gjerne 20-30 millimeter), brune smygere. Vingene er forholdsvis smale og tilspissede, forvingen har et par små, hvite flekker.
Utenomrettslig stridende
Begrepet opptrer i amerikansk lovverk, og har vært i bruk i USA siden 1942.
Mucia
Levevis
De aller fleste har larver på gress eller andre enfrøbladete planter.
Utbredelse
Slekten er vidt utbredt i Mellom- og Sør-Amerika, fra Mexico i nord til Argentina i sør.
Saudi-Arabia under Vinter-OL 2022
Landet stiller med én mannlig alpinist, dette er første gang Saudi-Arabia deltar i vinter-OL.
Haiti under Vinter-OL 2022
Haiti deltok under Vinter-OL 2022 i Beijing i Kina i perioden 4. til 20. februar 2022.
Haiti stilte med én mannlig deltaker, i alpint. Dette var første gang Haiti deltok i vinter-OL.
30px|Alpine grener Alpine grener
Haiti kvalifiserte én mannlig alpinist til Vinter-OL 2022.
Verdenscupen i hurtigløp på skøyter 2018/19 – Verdenscup 5 – 3000 meter kvinner
Verdenscuprunde fem av sesongen 2018/19 i hurtigløp på skøyter for kvinner på 3 000 meter i Vikingskipet i Hamar, Norge fredag den 1. februar 2019.
Distansen ble vunnet av tsjekkiske Martina Sáblíková på 4.02,17(7) foran russiske Natalja Voronina på andreplass og hviterussiske Marina Zujeva på tredjeplass. Gruppe B ble vunnet av nederlandske Joy Beune på 4.07,38(2) foran canadiske Valérie Maltais på andreplass og japanske Lemi Williamson på tredjeplass.
Holmelva (Balsfjord)
Holmelva er ei elv i Balsfjord kommune i Troms og Finnmark. Den renner fra Josefvatnet til Balsfjorden, rundt tre kilometer nord for kommunesenteret Storsteinnes. Elva er 2,89 km lang (13,08 km medregnet Jarelva), og har et nedbørfelt på 28,72 km². Middelvannføringen ved munningen er 0,68 m³/s.
Rich Veltrop
Rich Veltrop er en amerikansk plateprodusent og studiotekniker.
Rich Veltrop har jobbet som produsent siden 1993, blant annet i Los Angeles med produsenter og artister som Tom Petty, Ozzy Osbourne, Pink, Rage Against the Machine, System of a Down, Macy Gray og Kenny Loggins. I 2001 ble Rich partner med produsenten Sylvia Massy og skapte RadioStar Studios i Weed i California. Som medeier og sjefsprodusent, hjalp han Sylvia Massy å lage et platestudio med 5 rom. I løpet av sine 11 år hos RadioStar, jobbet Rich med mange band og artister fra hele verden. På jakt etter nye utfordringer flyttet Rich til Colorado og åpnet The Spot studios med sin mangeårige venn og bandkompis Glenn Sawyer i 2014. I Norge er han kjent for å produsere BigBang og norske Harmony Drive sitt debutalbum Metal Heads With Broken Hearts.
Ginungagapus
Ginungagapus er en slekt av sommerfugler som tilhører familien smygere (Hesperiidae).
Utseende
Små til middelsstore (vingespenn gjerne 20-30 millimeter), brune smygere. Undersiden kan ha lyse (gråhvite) felter.
Levevis
De aller fleste har larver på gress eller andre enfrøbladete planter.
Systematisk inndeling
Slekten ble opprettet i 2015 for fire arter som tidligere vare ført til slekten Lucida, og fire nye arter.
Ectamenogonus
Ectamenogonus er en slekt av biller som hører til familien smellere (Elateridae).
Utseende
Middelsstore (ofte ca. 10 millimeter), avlange, blanke, brunrøde til mørkbrunlige smellere. Antennene er litt sagtakkede, pronotum hvelvet med rundede sider.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.
Utbredelse
Slekten er utbredt i den palearktiske sone, i Europa, Midtøsten og Sentral-Asia. I Europa forekommer det én art i Sør-Europa og det sørlige Mellom-Europa.
Dominica under VM i friidrett 2013
Dominica deltok under VM i friidrett 2013 i Moskva i Russland fra 10.–18. august 2013 og 1 utøver var påmeldt.
Heumen
Politikk
Sammensetningen av kommunestyret etter valg:
Ames Research Center
NASA Ames Research Center (ARC) er et av NASAs største forskningssentre. Området ligger på Moffett Federal Airfield og dekker 175,000 m² i utkanten av byene Mountain View og Sunnyvale i California. Området omtales ofte som NASA Ames.
ARC ble grunnlagt 20. desember 1939 som det andre laboratoriet hos National Advisory Committee for Aeronautics (NACA), som senere ble overført til NASA i 1958. Stedet Moffett Field ble valgt ut av Charles Lindbergh-kommittén i oktober 1939. Ames Aeronautical Laboratory (nå Ames Research Center) fikk sitt navn etter Joseph Sweetman Ames, lederen for NACA i perioden 1919–1939.
Neopristilophus
Utseende
Middelsstore (12-25 millimeter), avlange, halvblanke, svarte smellere. Oversiden er fint, kort hårete. Hodet er kort og bredt, med små fasettøyne. Antennene er middels lange og sagtakkede. Brystskjoldet (pronotum) er rundet, omtrent så langt som bredt, tett punktert, med skrått utstikkende bakhjørner. Dekkvingene er langsmale, omtrent så brede som brystskjoldet, med tydelige lengdestriper, også utenom stripene tett punkterte.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.
Utbredelse
Slekten er utbredt i nordlige skoger i den palearktiske sone og Nord-Amerika. To av artene forekommer i Sør- og Mellom-Europa.
Aserbajdsjansk tegnspråk
Aserbajdsjansk tegnspråk (aserbajdsjansk: ) er det tegnspråket som brukes av døve i Aserbajdsjan. Som andre tegnspråk har aserbajdsjansk tegnspråk en egen grammatikk som er uavhengig av talespråket som brukes i samme område (her aserbajdsjansk). Språket skal være i slekt med fransk tegnspråk og russisk tegnspråk.
Det er to døveskoler i Baku som bruker aserbajdsjansk tegnspråk i undervisninga.
Iran i Tyrkvisjonens sangkonkurranse
Bakgrunn
Den aserbajdsjansktalende delen av befolkningen, som er bosatt i området Iransk Aserbajdsjan i den nordvestlige delen av landet, blir representert i Tyrkvisjonens sangkonkurranse.
Irans nasjonale kringkastingsselskap (IRIK) ble oppgitt som kringkaster og organisator for bidraget i 2014, men på grunnlag av opplysninger som har fremkommet i ettertid om landets deltakelse, er det er lite trolig at IRIK har hatt noe med deltakelsen å gjøre. Musikerne som har representert Iran har deltatt etter å ha fått en invitasjon eller forespørsel fra TMB TV.
Historie
Iran debuterte i sangkonkurransen i 2014 da gruppa Barış fra Tabriz fremførte rockelåten «Heydər Baba». Melodiens tekst var fra verket «Heydar Babaya salam» som ble utgitt av poeten Shahriar i 1954. Etter deltakelsen ble Barış qrupu ilagt et forbud mot å holde konserter fordi deres deltakelse og aktiviteter ble ansett som promotering av. I 2015 ble landet representert av Reza Esbilani som er født i Tabriz og bosatt i Istanbul.
Kultbrød
Studier over de tyske kultbrødene (Gebiltbrot) ble foretatt av Ernst Ludwig Rochholz og Max Höfler.
Pjatykhatky
Pjatykhatky (ukrainsk П'ятихатки) er en liten by, og et viktig jernbaneknutepunkt i Dnipropetrovsk oblast (provins) i Ukraina. Byen ligger ved Ukrainas riksvei M 04 og Europavei 50.
Befolkningsutvikling
Kilder: 1906: , 1923–1939: 1959–1979:, 1989–2015:
Friedrich Sertürner
Friedrich Wilhelm Adam Sertürner (født 19. juni 1783, død 20. februar 1841) var en tysk farmasøyt. Han oppdaget morfinet i 1804.
Jordet
Jordet sentrum ligger langs fylkesvei 26, ca 15 km nord for kommunesenteret Innbygda i Trysil kommune, og er senter for nordre Trysil, som i tillegg til Jordet består av Eltedalen, Engerneset, Slettås og Flendalen. Jordetsgrenda har rundt 600 innbyggere.
I Jordet fins dagligvarebutikk, post i butikk, bensinstasjon, landbruksverksted, samfunnshus, campingplass, barnehage, den nyrestaurerte barneskolen Jordet skole samt Nordre Trysil kirke.
Jordet ligger ca 400 moh., og har et typisk innlandsklima «der sommern er stutt og vintern er lang» (Skjæraasen).
Debugfs
debugfs er et filsystem som har vært tilgjengelig i Linuxkjernen siden versjon 2.6.10-rc3. Det ble skrevet av Greg Kroah-Hartman.
debugfs er et RAM-basert filsystem som er spesielt konstruert for avlusing. Det eksisterer som en enkel måte for kjerneutviklere å gjøre informasjon tilgjengelig i brukerområdet. Ulikt, som bare er ment for informasjon om en prosess, eller sysfs, som har strikte en-verdi-per-fil regler, har ikke debugfs noen regler i det hele tatt. Utviklere kan legge den informasjon de ønsker der.
Lingewaal
Lingewaal er en kommune og landsby i provinsen Gelderland i det østlige Nederland. Kommunen hadde 0 innbyggere i.
Padling under Sommer-OL 2016 – C-1 1000 meter menn
C-1 1000 meter flatvann for menn i padling under Sommer-OL 2016 fant sted fra 15. til 16. august 2016 på Lagoa Rodrigo de Freitas i Rio de Janeiro.
Berrondo
Berrondo er en by i Florida-departementet i det sørlige Uruguay. Byen har om lag 166 innbyggere.
Befolkning
Berrondo har 166 innbyggere (Beregning 2011)
Kilde:
Epectinaspis
Epectinaspis er en slekt av biller som hører til underfamilien praktskarabider (Rutelinae) i familien skarabider (Scarabaeidae).
Utseende
Middelsstore, avlange, blanke, rødlige skarabider.
Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.
Utbredelse
Slekten er utbredt i Mellom- og det nordligste Sør-Amerika, fra Mexico i nord til det nordvestlige Venezuela i sør.
Mongameli Bobani
Mongameli Bobani (født 12. juli 1968 i Sør-Afrika, død 11. november 2020) var en sørafrikansk politiker og advokat.
Biografi
Han var Executive Mayor (eksekutiv ordfører) av Nelson Mandela Bay Metropolitan Municipality - et byområde med sentrum i Port Elizabeth i Eastern Cape, fra august 2018 til desember 2019. Før dette var han Deputy Executive Mayor og medlem av komiteen for offentlige tjenester.
Han var medlem av United Democratic Movement.
Død
Bobani døde etter at han var på sykehus i tre uker for covid-19.
Najaf (provins)
Najaf (arabisk: النجف) er en av atten provinser i Irak. Provinsens areal er 28 824 km². I 2008 hadde Najaf 1 200 600 innbyggere. Administrasjonssenteret ligger i byen Najaf.
Distrikter
Provinsen Najaf består av tre distrikter:
Peru under Vinter-OL 2022
Peru deltok under Vinter-OL 2022 i Beijing i Kina i perioden 4. til 20. februar 2022.
Deltakere
Deltakere pr sport:
30px|Alpine grener Alpine grener
Peru kvalifiserte én kvinnelig alpinist. Ornella Oettl Reyes deltok i sitt tredje OL.
Christopher Gothard Torp
Christopher Gothard Torp (1799–1840) var en norsk jurist og politiker. Foreldrene var parykkmaker Jens Thorp og Marie Magdalena Hønne.
Torp ble utnevnt til Underretsprokurator i Buskerud 22. januar 1827, og arbeidet senere som jurist i Kongsberg.
Han giftet seg 8. juni i 1835 med Ingeborg Cathrine Hannestad (1812–1883), prestedatter fra Voss. Han ble valgt til varamann – suppleant – til Stortinget for Kongsberg ved valgene i november 1835. Den valgte representanten, skifteforvalter Hans Wølner Kofoed, ble syk like etter, slik at Torp møtte på tingene i 1836 og 1837.
29. mars 1837 ble Christopher Torp valgt til medlem av formannskapet i Kongsberg – han var eneste kandidat og fikk 10 av 20 stemmer, og fungerte en tid som ordfører i byen frem til sin død.
Da det i oktober 1838 igjen var stortingsvalg ble Torp først, 23. oktober, valgt som en av tre valgmenn – han ble nummer to – men han var antagelig allerede ved svekket helse, for et drøyt år senere døde han. Konen rykket inn dødsannonse i Morgenbladet :
Dødsfald.
Efter længere Tids Sygdom bortkaldtes min kjære Mand, Prokurator C. G. Torp, den 29de dennes fra denne Tilværelse, 40 Aar gammel. Elsket og agtet af alle dem, der kjendte ham, efterlander han sig et vaarigt Minde og sit sjeldne Værd.
Kongsberg, den 31te Januar 1840.
Thrine Torp
født Hannestad»
Malik Harris
Malik Harris (født 27. august 1997 i Landsberg am Lech i Tyskland) er en tysk popsanger, rapper og låtskriver med amerikanske røtter. I musikken kombinerer Harris pop og rap med elementer fra sjangre som folk, rock og elektronisk musikk. Han representerte Tyskland i Eurovision Song Contest 2022 med sin selvskrevne sang «Rockstars».
Hend Zaza
Hun representerte Syria under Sommer-OL 2020 i Tokyo, og var der lekenes yngste utøver. Hun var OL-historiens femte yngste deltaker.
Malik Harris
Bakgrunn
Harris vokste opp i Vilgertshofen nær Landsberg am Lech i Bayern. Farfaren hans var operasanger, mens mormoren var pianist. Harris er sønn av den amerikansk-fødte tv-programlederen Ricky Harris, som også spiller en rekke musikkinstrumenter.
Hend Zaza
Bakgrunn
Zaza er født i Hama i Syria, og begynte å spille bordtennis i 2014, fem år gammel. Hun spiller for Al-Muhafaza Table Tennis Club i Damaskus, og har vunnet nasjonale titler på alle aldersnivå på junior- og seniornivå.
Malik Harris
Bakgrunn
Tidlig i tenårene begynte Malik Harris å spille gitar og synge coverlåter. I tillegg til gitar lærte han seg å spille keyboard, trommemaskin og loopmaskin. Forbildene hans er artister som Ed Sheeran, Macklemore og Eminem, og han blir sammenlignet med Bruno Mars.
Hend Zaza
Idrettskarriere
Hun kvalifiserte seg til Sommer-OL 2020 gjennom den vestasiatiske OL-kvalifiseringsturneringen i Amman i Jordan, der hun slo 42 år gamle Mariana Sahakian i finalen. Hun deltok i singelturneringen under Sommer-OL i Tokyo, men ble slått ut i første runde, der hun møtte Liu Jia fra Kina.
Malik Harris
Bakgrunn
Han ga ut sin første singel, «Say the Name» i 2018, og oppfølgersingelen «Welcome to the Rumble» året etter. Begge fikk mange spillinger på airplaylister og strømmetjenester Spotify. Suksessen skaffet ham en platekontrakt med Universal Music Group, og sommeren 2019 ga han ut EP-en Like That Again, etterfulgt av singelen «Home. Samme vår holdt han sinn første soloturné, og han har også vært oppvarmingsartist for internasjonale musikere som James Blunt, Alex Clare, Jeremy Loops, Tom Odell og den amerikanske sangeren LP.
Harris var den første tyske sangeren som fikk sin egen Times Square-plakat i New York i en uke, i forbindelse med utgivelsen av singelen «When We've Arrived» i oktober 2020. Han ga også ut Black Lives Matter-hymnen «Faith», og han slapp debutalbumet Anonymous Colonist i august 2021.
I mars 2022 vant han den tyske sangkonkurransen Germany 12 Points med sin egenskrevne låt «Rockstars». Han vant konkurransen og representerte Tyskland i finalen i Eurovision Song Contest 2022 i Torino i Italia lørdag 14. mai 2022, hvor han endte på sisteplass av 25 deltakerland med seks poeng utelukkende fra publikumsstemmene.
Avlusing
Feilsøkingsmetoder kan involvere interaktiv feilsøking, kontrollflytanalyse, enhetstesting, logganalyser, monitorering av applikasjoner eller systemer, minnedumper og profilering.
Ystads Konstmuseum
Ystads Konstmuseum ble grunnlagt i 1936 og selve bygningen er oppført i funksjonalistisk stil.
Kjernen i samlingen består i hovedsak av sørsvensk og dansk kunst inom skilda riktningar. Blant annet finnes en omfattende samling av fotokunst. Sjef for museet er Yrr Jonasdottir som tok over etter Thomas Millroth.
Fluviale prosesser
Fluviale prosesser er i geografi og geovitenskap prosesser forbundet med elver og bekker og de avleiringer og landformer som dannes av dem. Når bekker eller elver er i tilknytning til isbreer, innlandsis eller iskapper, brukes begrepene glasifluvial eller fluvioglasial.
SSC-1b SEPAL
SSC-1b SEPAL (russisk Редут, NATO-kallenavn SSC-1 Sepal) er et sovjetisk kystforsvarmissilkompleks som kan skyte på avstander fra 25 til 460 kilometer mot skip i overflatestilling. Missilkomplekset ble konstruert fra 1960 og bruker missilet P-35 fra avfyringsramper basert på lastebiler.
Nobels fredspris 2012
Nobels fredspris 2012 ble tildelt Den europeiske union. Den norske Nobelkomite begrunnet tildelingen med at «Unionen og dens forløpere har gjennom mer enn seks tiår bidratt til å fremme fred og forsoning, demokrati og menneskerettigheter i Europa.» Tildelingen ble annonsert 12. oktober 2012, mens prisen ble delt ut i Oslo rådhus 10. desember 2012.
Nobelkomiteen
Den norske Nobelkomités fem medlemmer, alle utpekt av Stortinget, hadde som oppgave å velge ut hvem som skulle motta prisen. Nobelkomiteen bestod av følgende medlemmer i 2012: Thorbjørn Jagland (leder), Kaci Kullmann Five (nestleder), Inger-Marie Ytterhorn, Berit Reiss-Andersen, og Gunnar Stålsett (varamedlem, møtte som følge av Ågot Valles sykdom). Komiteens leder var Norges tidligere statsminister Thorbjørn Jagland.
Askøy kystlag
Askøy Kystlag ble stiftet i november 1992 i Askøy. Laget har som mål å styrke kystfolkets identitet, og å få barn og unge med i arbeidet for å videreføre kunnskap til nye generasjoner.
Kystlaget tar forskjellige prosjekter hvor man tar i bruk tradisjonelle arbeidsmetoder. Det arrangeres kurs og seminar for medlemmene og andre interesserte, med hovedvekt på praktisk kystkultur, i tillegg til arrangement av mer allmenngyldig art.
Askøy Kystlag disponerer og har ansvar for 9 tradisjonelle trebåter fra 14 til 50 fot som står til medlemmenes disposisjon.
Kystlaget har lokale til på Holmen i Strusshamn, i et nyrestuarerte naust, med et nybygd kaianalegg rundt. Der finnes møterom, verksted og forsamlingslokale fordelt over tre etasjer. I tillegg har laget i 2011 bygget et tradisjonelt grindanaust som overbygg over båtstøa. Dette naustet har plass til fire båter.
Øst-Timor under Vinter-OL 2022
Øst-Timor deltok under Vinter-OL 2022 i Beijing i Kina i perioden 4. til 20. februar 2022.
Landet stilte med én mannlig utøver i alpint. Dette er likt med i 2018.
30px|Alpine grener Alpine grener
Øst-Timor kvalifiserte én mannlig alpinist. Yohan Goutt Goncalves deltar i sitt tredje Vinter-OL.
XXXTentacion
Jahseh Dwayne Ricardo Onfroy, (født 23. januar 1998, død 18. juni 2018 ) kjent under artistnavnet XXXTentacion, var en amerikansk rapper, sanger og låtskriver. Hans gjennombrudd kom med singelen «Look at Me», som ble publisert på musikkstrømmetjenesten SoundCloud 31. desember 2015. Låtens høyeste rangering på Billboard Hot 100 var 12.-plass.
Norge var det eneste landet i verden hvor Onfroys debutalbum 17 fra 2017 fikk en førsteplass. Året etter gikk oppfølgeren ? også rett til toppen av VG-lista, samt førsteplass i åtte andre land inkludert den amerikanske Billboard 200. 14. desember 2018 ble det klart at også SKINS toppet VG-lista.
Tidlig liv
Jahseh Dwayne Ricardo Onfroy ble født 23. januar 1998 i Plantation, Florida til jamaicanske foreldre, Dwayne Ricardo Onfroy og Cleopatra Bernard. Han hadde tre søsken. Onfroy vokste hovedsakelig opp hos bestemoren Collette Jones, grunnet morens økonomiske situasjon, i Pompano Beach, Florida og Lauderhill, Florida. Da Onfroy var seks år gammel, prøvde han å knivstikke en mann som «plaget» moren hans. Han ble plassert i et ungdomsprogram før han ble kastet ut av det og bodde hos bestemoren sin.
Onfroys interesse for musikk begynte først etter at hans tante overtalte han til å begynne i skolekor og senere kirkekor. Han ble raskt fjernet fra skolekoret etter å ha angrepet en annen student. Onfroy gikk på Margate Middle School, der han ble utvist etter å ha vært involvert i en rekke konfrontasjoner, trusler og fysiske aggresjoner. Han ble senere meldt inn i Sheridan House Family Ministries av sin mor, noe som varte i over seks måneder. Onfroy begynte å lytte til nu-metal, hardrock og rap under oppholdet ved Sheridan House Family Ministries, som førte til at han lærte å spille både piano og gitar.
Onfroy gikk på Piper High School til han droppet ut i tiende klasse. Han beskrev seg selv i den perioden som en «misfit». Uttrykket refererer til hvor stille han var til tross for å være populær og regelmessig involvert i fysiske konfrontasjoner. Onfroy var ikke av den atletiske typen, og sa at han var usikker og deprimert på videregående. Onfroy sin første sang News/Flock ble lastet opp til soundcloud i 2013.
Død
Den 18. juni 2018 dro Onfroy ut til en bank for å ta ut penger før han dro til RIVA Motorsports, en forhandler av motorsykler og båter i Deerfield Beach, Florida. Da han hadde forlatt RIVA Motorsports ble han blokkert av en svart Dodge Journey SUV med fire menn. To av dem tok seg inn i bilen til Onfroy og stjal en liten Louis Vuitton-pose, og skjøt han flere ganger. De fire mennene rømte fra åstedet, og Onfroy ble fraktet til sykehus, hvor han ble erklært død.
Idafjellet
Idafjellet, «gudinnens fjell», er i gresk mytologi to hellige fjell med samme navn: Idafjellet på Kreta som i dag helst kalles for Psilorítis, og Idafjellet i oldtidsregionen Troas i nordvestlige Anatolia (i dagens Tyrkia). Sistnevnte var også kjent som «Frygiske Ida» i antikken ved at det lå i Frygia og for å adskille det fra fjellet på Kreta. Dette fjellet ble omtalt i Homers Iliaden og Vergils Æneiden. Begge fjell er assosiert med modergudinnen i de dypeste lagene av ur-greske myter. Idafjellet i Anatolia var hellig for Kybele, som stundom ble kalt for Mater Idea («Idaiske mor»), mens Rhea (som ofte ble identifisert med Kybele) ga Zevs som spedbarn til oppfostring hos Amaltheia ved Idafjellet på Kreta. Deretter var dette stedet hellig også for Zevs, gud for alle guder i gresk mytologi.
Idafjellet på Kreta
Idafjellet på Kreta, også kalt for Psilorítis, er det høyeste fjellet på øya, og er hellig for gudinnen Rhea, og hvor det er en legendarisk grotte som det ble sagt at Zevs som spedbarn ble holdt skjult for sin far Kronos i. Det er en av en rekke grotter som er tenkt å ha vært fødestedet eller skjulestedet for Zevs. På siden av fjellet er Amaridalen, stedet hvor oldtidsbosetningen Faistos lå. Det omliggende området og fjellet var en gang meget skogrikt.
Rockstars
«Rockstars» (norsk oversettelse: rockestjerner) er en tysk pop-rap-låt fra 2022 som er skrevet og fremført av den tyske sangeren og låtskriveren Malik Harris. Sangen ble utgitt 4. februar 2022 og vant den tyske sangkonkurransen Germany 12 Points én måned senere. Den er Tysklands bidrag til Eurovision Song Contest 2022 i Torino i Italia.
Om sangen
Harris skrev sangen etter å ha sett en episode av favorittprogrammet The Office. I episoden sier karakteren «Andy Bernard»: «Jeg skulle ønske det var en måte å vite at du befinner deg i 'gode, gamle dager' på – før du faktisk har forlatt dem». Harris ble så grepet at dette sitatet at han satte seg ned og skrev sangen «Rockstars». Sangen handler om «gode, gamle dager» i artistens barndom og oppvekst, før «voksenlivets alvor, tvil og tanker» når en.
Sangen er skrevet sammen med Marie Kobylka og Robin Karow, og Harris har produsert den sammen med Karow. Den ble utgitt for strømming og nedlastning 4. februar 2022 på Better Now Records under lisens av Universal.
Eurovision Song Contest
Et uker etter at han hadde skrevet låten, kom en kompis av Harris og spurte om han var interessert i delta i Eurovision Song Contest. Harris tenkte øyeblikkelig på låten «Rockstars» og mente den kunne egne seg for konkurransen. Han sendte den inn til den tyske allmennkringkasteren ARD som plukket den ut til å delta i sangkonkurransen Germany 12 Points, der vinneren får representere Tyskland i Eurovision Song Contest.
I konkurransen fredag 4. mars 2022 vant han etter å ha fått flest poeng fra tv-seerne, dermed ble «Rockstars» Tysklands bidrag til finalen i Eurovision Song Contest 2022 i Torino lørdag 14. mai. Der endte den sist av 25 deltakere, med 6 poeng – samtlige fra tv-seerne.
Nape kraftverk
Nape kraftverk er et vannkraftverk nær Napevatnet i Fyresdal kommune i Vestfold og Telemark.
Assistent
Assistent er en tittel med ulik bruk.
Tidligere tittel i den norske statsforvaltningen
I den norske statsforvaltningen var assistent i første del av 1900-tallet en saksbehandlertittel plassert under fullmektig. I departementene ble den tidligere stillingen kopist etterhvert erstattet av og delt i stillingene assistent og sekretær. I noen statlige virksomheter ble ikke tittelen sekretær brukt, og alle stillinger på saksbehandlernivå var betegnet enten assistent eller fullmektig, som begge kunne være inndelt i to (eller noen ganger tre) klasser. Assistent kan dermed omtrent være å sammenligne med de senere stillingene førstekonsulent og rådgiver. Stilling som assistent krevde som et minimum examen artium og ofte noe utdannelse utover dette. En assistent kunne ha embedseksamen (f.eks. cand.jur.), men det var ikke alltid et krav.
Akademia
Innen akademia er betegnelsen brukt i tittelen vitenskapelig assistent, som i Norge historisk var en forskerstilling som en forsker ofte kunne ha i flere år mens vedkommende jobbet med sin egen doktorgrad. Det har senere blitt mer vanlig å kun ansette studenter og nyutdannede som vitenskapelige assistenter og bare for kortere perioder. I det tyskspråklige Europa er Wissenschaftlicher Assistent tradisjonelt den vanlige akademiske stillingen for en person med doktorgrad, men under professornivå, omtrent tilsvarende en norsk førsteamanuensis eller universitetslektor. I flere østeuropeiske land er betegnelsen assistent brukt tilsvarende.
Nape kraftverk
Det er et elvekraftverk som utnytter et fall på 145 meter i Sandvassåi.
Kraftverket utnytter blant annet vannoverføringen fra Rolleivstadvatnet til Sandvatn, hvor Rolleivstadvatn pumpestasjon inngår som en del av Fjone kraftverk.
Installert effekt er 2 MW fra en francisturbin. Årsproduksjon er 7,6 GWh.
Kraftverket er bygget av J.B. Ugland Fornybar Energi AS, som eies av grunneier Johan B. Ugland.
The Amazing Race 30
The Amazing Race 30 er den trettiende sesongen av den amerikanske realityserien The Amazing Race. Den trettiende sesongen fulgte elleve lag, alle bestående av to personer med en eksisterende relasjon, i et kappløp rundt om i verden. Hovedpremien i konkurransen er 1 000 000 US$. Phil Keoghan, programleder i alle de foregående sesonger, ledet også den trettiende sesongen av programmet.
Sesongen hadde premiere 3. januar 2018.
Kjæresteparet og realitystjernene og  vant den trettiende sesongen av The Amazing Race, og ble med det de første deltagerne som tidligere har deltatt i Big Brother til å vinne The Amazing Race.
Produksjon
På samme måte som til den tjuefemte og den tjuesjuende sesongen, ble det annonsert på seriens nettside at innspillingen av sesongen ville starte 1. oktober 2017 ved Washington Square Park i New York med en offentlig start. Fans og publikum ble invitert til å komme for å se de nye lagene starte kappløpet.
Den trettiende sesongen av The Amazing Race strakk seg 47 000 km gjennom ti land på fire kontinenter i løpet av 24 dager. Innspillingen begynte 1. oktober 2016 og ble avsluttet 24. oktober 2016. Belgia, Island, Tsjekkia og Zimbabwe var noen av landene som ble besøkt i løpet av kappløpet. I tillegg ble Bahrain besøkt for første gang i The Amazing Race.
Casting
Ved pit-stop i den femte etappen, fridde Lucas Bocanegra til Brittany Austin.
Resultat
Følgende lag deltok i kappløpet, med deres relasjon på det tidspunktet innspillingen foregikk.
Premier
Premiene ble gitt til laget som kom på førsteplass i de respektive etappene. Alle reisepremiene ble sponset av Travelocity.
Etappe 1 (USA → Island)
I sesongens første Veisperring, måtte et lagsmedlem sette seg inn i en buggy sammen med en profesjonell sjåfør og bli kjørt langs foten av fjellet Esja. Under kjøreturen var det plassert elleve bokstaver som lagene, uten å ta notater, måtte memorere. Hver av bokstavene hadde et nummer på seg, og lagene måtte finne ut at nummerne betegnet den riktige rekkefølgen av bokstavene. Etter kjøreturen, måtte lagene ordne isblokker med bokstaver for å få navnet på deres neste destinasjon;. Når bokstavene var plassert i riktig rekkefølge, ville de motta neste ledetråd.
Tilleggoppgaver:
Etappe 2 (Island → Nederland → Belgia)
I denne etappens Veisperring, måtte lagene dra til Willemdok og finne "SkyClimb", en kran med fire hengende taustiger. Der måtte et lagsmedlem klatre 30 meter opp til toppen av stigen, mens kranen løftet dem opp i luften, for å hente neste ledetråd før turen ble avsluttet.
I sesongens første Veivalg, måtte lagene velge mellom Old Print eller Diamond Glint. I Old Print, måtte lagene dra til Plantin-Moretus Museum. Der måtte lagene bruke en gammel trykkpresse til å trykke deres neste ledetråd. Ut ifra et gitt eksempel trykket på et kort, måtte lagene plassere metallbokstaver i riktig rekkefølge, hvorpå deres neste ledetråd ville bli trykket. Hvis deres ledetråd var korrekt trykket, kunne de fortsette kappløpet. I Diamond Glint, måtte lagene dra til ADC-bygningen i Diamantkwartier. Der måtte lagene vurdere tre diamanter ut ifra karat, farge og klarhet. Etter å ha veid og målt diamantene og etablert en grunnverdi, måtte lagene finne urenheter og misfarging og trekke fra deres verdier ut ifra en gitt formel. Når lagene hadde beregnet totalverdien på alle tre diamantene og lagt totalverdien til prisen av en uferdig halskjede, ville de motta neste ledetråd.
I den aller første Head-to-Head, måtte to lag om gangen duellere mot hverandre i "Fritesløp". Etter at begge medlemmene av hvert lag hadde ikledd seg pommes frites-kostyme, måtte hvert lag nominere ett medlem som måtte gjennomføre en hinderløype med en tralle med åtte poser med pommes frites. Hvis en pose falt av underveis i løypen, måtte de få posen på plass igjen før de kunne løpe videre. Laget som krysset målstreken først, kunne sjekke inn til pit-stop, mens det tapende laget måtte duellere på nytt igjen. Det siste tapende laget i Head-to-Head-oppgaven ble eliminert fra The Amazing Race.
Tilleggsoppgaver:
Etappe 3 (Belgia → Nederland → Marokko)
I denne etappens Veisperring, måtte et lagsmedlem navigere seg gjennom gatene og taktoppene av Tanger, lik en scene i fra filmen Jason Bournes ultimatum. Først måtte de finne veien til taktoppen av Det amerikanske legasjonsmuseet, der Travelocity-hagenissen ville zipline over byen til et annet tak. De måtte så navigere seg gjennom byens smale gater til taket hvor Travelocity-nissen landet. Da de hadde funnet hagenissen, ble de instruert til å dra til Kasbah-museet, hvor samme oppgave måtte utføres. Etter å ha funnet Travelocity-nissen for en annen gang, ble de instruert til å finne en mynttelefon ved en Tele Boutique. Der måtte de bruke mynten som lå i Travelocity-nissens pose til å betjene en telefon for å lytte til den arabiske frasen for god morgen; Sabah al-khair (صباح الخير). Når de hadde gjensitert frasen til butikkeieren, ville han gi dem neste ledetråd.
I denne etappens Veivalg, måtte lagene velge mellom Drop it Off eller Shake it Off. I Drop it Off, måtte lagene dra til en grossistforretning ved Grand Socco og plukke opp kasser med squash, kyllinger og appelsiner. Ved å trekke kassene sine langs bakken, måtte lagene levere produktene til tre steder, hvor de ville få kvittering stemplet med et av ordene som var i navnet på etappens Pit-Stop: Palais Moulay Hafid. Når leveransene var levert, måtte lagene dra tilbake til Grand Socco og bytte kvitteringene mot deres neste ledetråd. I Shake it Off, måtte lagene dra til restauranten Manounia Palace, hvor de først måtte ikle seg tradisjonelle magedanser-antrekk. Deretter måtte de danse blant dansere og musikere mens de lette etter tre ord som var i navnet på etappens Pit-Stop: Palais Moulay Hafid. Når de hadde gitt de tre ordene til servitøren, ville han gi dem neste ledetråd.
Tilleggsopgaver:
Etappe 4 (Marokko → Frankrike)
I denne etappens Veisperring, måtte et lagsmedlem feste et seil til en optimistjolle uten ror. Så måtte de seile den over bukten til to forskjellige bøyer, hver med en halvdel av deres neste ledetråd. Når de hadde fått tak i begge halvdelene av ledetråden, kunne de seile tilbake til land og gjenforenes med sin partner.
I denne etappens Veivalg, måtte lagene dra til Bread eller Tread. I Bread, måtte lagene dra til La Tarte Tropézienne. Der ville de møte en baker som ville vise dem hvordan de skulle lage en baguette. Deretter måtte lagene forme 50 baguetter fra 14 kilos deig. Når bakeren hadde godkjent bagettene, ville han gi dem neste ledetråd. I Tread, måtte lagene dra til Sandales Tropéziennes. Der måtte alle på hvert lag lage hver sine Tropéziennes-sandaler for å motta neste ledetråd.
I denne etappens Head-to-Head, måtte lagene duellere mot hverandre i Pétanque. Et lag spilte med svarte kuler, mens det andre laget spilte med hvite kuler. Hvert lagsmedlem måtte kaste tre ganger, og laget som hadde kulen som var nærmest «grisen», kunne sjekke inn til pit-stop. Laget som tapte den siste kampen, ble eliminert fra kappløpet.
Etappe 5 (Frankrike)
I denne etappens Veisperring, måtte et lagsmedlem sette sammen en blide ut ifra et eksempel og ved hjelp av utdelt materiale. Mens oppgaven pågikk, ville lagsmedlemmet som ikke gjennomførte Veisperringen, bli satt i gapestokk. Når soldaten hadde godkjent bliden, ville de motta neste ledetråd.
I denne etappens Veivalg, måtte lagene velge mellom Full of Bull eller Colorful. I Full of Bull, måtte lagene dra til amfiteateret i Arles. Der måtte lagene sjekke 100 kunstige okser, som var spredt rundt på tribunene i amfiteateret, etter totalt tre bånd, en i hver av fargene til det franske flagget. Når alle tre fargebåndene var funnet, kunne de bytte dem med tyrefekteren i ringen mot deres neste ledetråd. I Colorful, måtte lagene dra til Pont Van Gogh. Der ville lagene finne en kopi av en av Vincent van Goghs malerier av den originale «Langlois-broen ved Arles», som egentlig var en forseggjort skyvepuslespill. Lagene måtte skyve elementer på maleriet i en spesifikk rekkefølge for å låse opp staffeliet og hente ut deres neste ledetråd.
Tilleggsoppgave:
Etappe 6 (Frankrike → Tsjekkia)
I denne etappens Veivalg, måtte lagene velge mellom This eller That. Lagene fikk ikke noen informasjon om hva oppgavene gikk ut på før de ankom stedene for oppgavene. I This, måtte lagene dra til Staropramen bryggeri. Der måtte lagene velge en palle med ølkagger og gjenstable dem mens de var på utkikk etter den ene kaggen som var full. Når de hadde funnet kaggen, måtte de tappe den og fylle et glass med øl, ut ifra bryggeriets standard. Når bryggerimesteren godkjente glasset, måtte lagene bruke en tralle og transportere kaggen til båten «Fidelio» på den nærliggende elven Vltava. Når kaggen var levert, ville de motta neste ledetråd. I That, måtte lagene dra til Karlsuniversitetet. Der måtte lagene entre en forelesing, hvor to forelesere hadde hver sine presentasjoner om påstandene om jorden er rund eller flat. Etter presentasjonene, måtte lagene svare på åtte spørsmål i en muntlig eksamen om det de hadde lært om på forelesningen. Hvis de bestod eksamenen, ville de motta neste ledetråd.
Tilleggsoppgave:
Etappe 7 (Tsjekkia → Zimbabwe)
I denne etappens Veivalg, måtte lagene velge mellom Rhino Track eller Bush Whack. I Rhino Track, måtte lagene, sammen med en guide, ri på hest langs en merket sti gjennom reservatet. Underveis måtte de finne og samle åtte gjenstander som bevismaterialer etterlatt av krypskyttere på bestemte steder. Når gjenstandene ble samlet inn, ble de tatt med tilbake til utgangspunktet for å motta et kart over reservatet, med bilder av stedene gjenstandene ble funnet. De måtte så korrekt plassere de åtte gjenstandene på kartet hvor gjenstandene ble funnet for å motta neste ledetråd. I Bush Whack, måtte lagene kjøre et terrengkjøretøy langs en merket rute for å hente forsyninger, inkludert en feltflaske med vann. Ruten fortsatte så gjennom to gjørmehull, som de måtte vade uti for å finne det beste punktet å krysse gjørmehullene uten å bli sittende fast. Når de hadde kommet seg gjennom og kommet fram til vokterstasjonen, måtte de grave opp en tom feltflaske og grave ned den fulle som de hadde funnet tidligere. Når feltflasken var gravet ned, kunne de returnere til utgangspunktet for å motta neste ledetråd. Tre stasjoner var tilgjengelige ved begge Veivalgsoppgavene.
Tilleggsoppgaver:
Etappe 8 (Zimbabwe)
Tilleggsoppgave:
Etappe 9 (Zimbabwe → Bahrain)
Tilleggsoppgaver:
Tilleggsopplysning:
Etappe 10 (Bahrain → Thailand)
Tilleggsoppgaver:
Tilleggsopplysninger:
Etappe 11 (Thailand → Kina)
Som Fartsdump i denne etappen, måtte Henry & Evan tenne lys og plassere dem i førti lanterner. Når lanternene var tent og hengt opp, kunne de fortsette kappløpet.
I denne etappens Veivalg, måtte lagene velge mellom Hairy Crab eller Grub Crab. I Hairy Crab, måtte lagene dra til Aberdeen Floating Village. Der måtte lagene vikle fast og pakke 50 levende kinaullhåndskrabber, mens de ble utsatt for simulert tyfonforhold. Når arbeidet ble godkjent, fikk de neste ledetråd. I Grub Crab, måtte lagene dra til sjømatsrestauranten Jin Bao ved Ap Lei Chaus hovedgate. Der måtte et lagsmedlem ta i mot åtte bestillinger på kantonesisk og formidle bestillingene videre til sin partner på kjøkkenet, som måtte finne de tilsvarende rettene, som var merket fonetisk. Når gjestene hadde fått maten de hadde bestilt, ville de motta neste ledetråd.
I denne etappens Veisperring, måtte et lagsmedlem ikle seg beskyttelsesutstyr og smadre en haug av gammelt elektronisk utstyr med et balltre. I to av apparatene lå det to halvdeler av et ledetråd. Når begge halvdelene ble funnet, måtte de tømme et spann med maling over haugen med elektronisk utstyr for å skape et verk av "rage art". Underveis i oppgaven, fikk lagsmedlemmet som ikke utførte oppgaven lenket et koffert til seg med et håndjern.
Tilleggsoppgaver
Etappe 12 (Kina → USA)
I denne etappens Veisperring, måtte et lagsmedlem bruke jumarer til å trekke seg opp 61 meter til toppen av broens senterforankring. De måtte så gå inn i forankringen, iføre seg en sele og drakt med sterke lys, og deretter gjennomføre et kontrollert fritt fall fra en planke for å motta neste ledetråd.
Tilleggsoppgaver:
!Etappe # !Land !Assosiert gjenstand
Tilleggsopplysning:
Simracing NM
Simracing NM, også kalt e-sport norgesmesterskap asfaltracing, er et virtuelt NM i asfaltracing på plattformen iRacing. Mesterskapet arrangeres av Norges Bilsportforbund i samarbeid med Norsk Motor Klubb. Tidligere NM i asfaltracing ble også arrangert av Norges Bilsportforbund under navnet SimRacing Grand Prix, men dette mesterskapet ble lagt ned våren 2021 som følge av økonomiske problemer. Simracing NM arrangeres for første gang høsten 2022 og går over 4 runder på kjente internasjonale baner.
Format
Serien består av en prekvalifisering i forkant av sesongstart og 4 tellende løp som pågår fra september til november. Det er kun plass til 40 førere på banen samtidig, så dersom det er flere påmeldte vil hvert løp deles opp i flere finaler, hvor vinneren av den øverste finalen blir kronet som norgesmester. Hver løpshelg består av en kvalifisering og 2 påfølgende løp.
Til tross for at serien er et norgesmesterskap, er det åpent for at folk fra alle nasjoner kan delta.
Prekvalifisering
Prekvalifiseringen foregår i iRacings «time trial»-modus. Her skal førerne sette en rekke raske rundetider etter hverandre og gjennomsnittet av disse utgjør tiden som blir oppført på resultatlisten. For å få en godkjent tid, må man holde seg innenfor baneoppmerkingen i alle de tellende rundene, i tillegg til at man ikke kan miste kontrollen på bilen. Man kan forsøke så mange ganger man vil i hele prekvalifiseringsperioden.
Det er viktig å få et godt resultat i prekvalifiseringen, fordi resultatene bestemmer hvilken finale førerne skal kjøre i resten av sesongen.
Kvalifisering
Prekvalifiseringen forteller ikke noe om startrekkefølgen i løpene, så hver løpshelg inneholder egne kvalifiseringer. I disse kjemper man kun mot de førerne som er i samme finale som en selv. Det vil si at de som er prekvalifisert til A-finale vil kun kjøre kvalifisering mot andre A-finalister gjennom hele norgesmesterskapet. Resultatet av kvalifiseringen bestemmer startrekkefølgen i det påfølgende sprintløpet.
Sprintløp
Første løp hver runde er et sprintløp. Dette er et kortere løp som er ca halvparten så lange som featureløpene, men er allikevel et viktig løp for å sanke poeng. En topplassering her gir halvparten så mange poeng som topplassering i hovedløpet. Resultatlisten fra sprintløpet definerer startrekkefølgen på featureløpet.